b'\n_START_ARTICLE_\nJitex BK\n_START_PARAGRAPH_\nJitex BK on vuonna 1971 perustettu ruotsalainen naisjalkapalloseura M\xc3\xb6lndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen p\xc3\xa4\xc3\xa4tteeksi alemmalle sarjatasolle._NEWLINE_Jitex on voittanut Ruotsin mestaruuden kuudesti vuosina 1974, 1976, 1979, 1981, 1984 ja 1989. Se on voittanut my\xc3\xb6s Ruotsin cupin kolmesti vuosina 1981, 1982 ja 1984. Menestysvuosien j\xc3\xa4lkeen seura joutui taloudellisiin vaikeuksiin ja putosi lopulta p\xc3\xa4\xc3\xa4sarjasta 1997. Jitex nousi takaisin Damallsvenskaniin kaudeksi 2006, mutta putosi heti uudestaan. Se palasi p\xc3\xa4\xc3\xa4sarjatasolle kaudeksi 2010.'